แบงก์เริ่มตกตัวแทนตีตื้นซิวขายประกัน
ช่องทางแบงก์แอสชัวรันส์เริ่มแผ่ว ตัวแทนฮึด ตีตื้นเอายอดขายคืน
9 ก.พ. 2555

ช่องทางแบงก์แอสชัวรันส์เริ่มแผ่ว ตัวแทนฮึด ตีตื้นเอายอดขายคืน
นางบุษรา อึ๊งภากรณ์ ผู้อำนวยการสมาคมประกันชีวิตไทย เปิดเผยว่า ในปี 2554 ที่ผ่านมา แม้ว่าเบี้ยประกันชีวิตรายใหม่ที่ขายผ่านช่องทางธนาคาร หรือแบงก์แอสชัวรันส์ จะยังคงมีสัดส่วนสูงสุดถึง 50.1% แต่อัตราเติบโตก็ลดลง 0.8% ขณะที่การขายผ่านตัวแทนที่มีสัดส่วน 42.7% ได้เติบโตขึ้น 10.8% ส่วนขายผ่านทางโทรศัพท์หรือไปรษณีย์มีสัดส่วน 3.5% ก็เติบโตเพิ่มขึ้น 26.7% และการขายผ่านช่องทางอื่นๆ มีสัดส่วน 3.8% เติบโตขึ้น 9.9% 
อย่างไรก็ตาม หากดูเบี้ยรับรวมแล้ว ช่องทางขายผ่านตัวแทนยังมีสัดส่วนสูงถึง 61% เติบโต 7.4% ส่วนรองลงมาเป็นช่องทางแบงก์แอสชัวรันส์ 32.5% เติบโต 17.8% การขายผ่านทางโทรศัพท์หรือไปรษณีย์ 3.4% เติบโต 19.8% และการขายผ่านช่องทางอื่นๆ 3.1% เติบโต 5.7% 
ทั้งนี้ เบี้ยรับรวมในปี 2554 มียอดขายทั้งสิ้น 328,596 ล้านบาท โดยบริษัท 5 อันดับแรก ได้แก่ ประกอบด้วยเบี้ยประกันชีวิตรายใหม่ 98,521.2 ล้านบาท รวมกับเบี้ยประกันชีวิตปีต่อไป 230,075.5 ล้านบาท เพิ่มขึ้นจากระยะเดียวกันปีก่อนจำนวน 32,355.3 ล้านบาท หรือคิดเป็นร้อยละ 10.9 อัตราความคงอยู่ร้อยละ 86 บริษัทประกันชีวิตที่มีเบี้ยประกันชีวิตรับรวมสูงสุดหรือขนาดใหญ่สูงสุด 10 อันดับแรกในปี 2554 คือ 1.เอไอเอ มีส่วนแบ่ง 28.7% 2.ไทยประกันชีวิต มีส่วนแบ่ง 12.2% 3.เมืองไทยประกันชีวิต มีส่วนแบ่ง 11.5% 4.กรุงเทพประกันชีวิต มีส่วนแบ่ง 9.6% และ 5.ไทยพาณิชย์ประกันชีวิต มีส่วนแบ่ง 9.2%
&amp;&lt;2288;
&amp;&lt;2288;